
PROLOGO 


APRECIABLES LECTORES 

E luna aki nos lo dedica Taray na naturaleza. 
Ln palabra bunita, pero masha poco di nos sa con pa 
disfrute. Si nos para riba piedra na Casibari nos ta 
goza un rato di nos naturaleza. Ora nos bay Natural 
Brug nos por mira e poder di naturaleza. 

Otro personanan ta disfruta di dje door di bay duik 
na lama. Wak e coralnan, e pisca bunitanan cu dia pa 
dia ta birando mas scars. 

Kiko eigenlijk ta naturaleza? 

Wel, nos por bisa masha simpel: Tur cos cu a sali for 
di man di nos Creador. 

Es decir lama, piedra, mata, bestia.... pero tambe 
hende. 

Hendenan ta esun cu a caba mas cu naturaleza. Tin 
biaha obliga, tin biaha pa malo. Nos no mester bay 
muchu leuw for di cas. 

Con hopi black corrals Aruba tin ainda, Cua ta e par- 
hanan cu a bay mas atras ultimo tempo. Of mihor 
bisa: cua parbanan no a bay atras ultimo tempo?? 
Te hasta nos piedranan bunita ta caband. Trucknan 

grandi ta hiba nan garnado. 

Naturalesa di Palm Beach ta para caba pa gozo di 
Americano. Poco poco nos ta niina loque nos Crea- 
dor a duna nos. Nos ta danja pa nos mes. Cuanto 
biaha, despues di un sirnan di trabao na oficina of na 
Lago nos no kier bay tuma aire fresco den campo. 
Kiko nos ta mira? 

Busnan grandi di diesel ta plama huma danjando hen- 
ter e atmosfeer. 

Ki tempo nos lo realisa y drecha e foutnan? Algun a 
realisa. Como cu e turtuganan ta cabando poco po- 
co e grupo di Womans Club a cuminsa cu un campa- 
ña: Laga nos tira algun turtuga chiquito den Spaans 
Lagoen pa nan pro crece y rende. Pero.kiko a pasa?? 


CHOU’ S 

SCRl/ICCHTGR 



BAñ Y RESTAURANT 

Adres Tanki Leendert 289 
Tel: 4527' 


Pa: Drecha Tire, 
Grease 


Nos ta habri Diadomingo 
For di 9.00 a.m. 



Algun mucha (mala lenga ta bisa cu tin hende grandi 
tamba) ta coi e turtuganan y hiba nan nan cas. Sin 
realisa e danjo cu nan ta haci. Poco poco nos gober- 
nantenan tambe a cuminsa realisa cu no por sigi asina. 
Nan a pone den ley cu ta proteha pa mata paiiianan, 
juana konew y diferente otro bestianan, tambe ta 
prohibi pa coi koraal. Toch tin persona ainda cu haci 
hopi cos scondi (clandestien). 

Laga nos realisa na tempo y cuida nos naturaleza pa 
despues nos no mester tende di nos jiunan: 

Kiko ta un trupial?? Y e ora ey cu berguensa 
nos mester saca un boeki for di den kashi y mustrele 
un potret di un precioso parha. 







"YUDA C.B.N. TRAHA DURO, PA NOORD TIN UN BON FUTURO” 

Cu Centro di Barrio Noord tin un curso di han- 
denarbeid tur diahuebs anochi. 

Cu Centro di Barrio Nwrd tin curso di cushina- 
mento. 

Cu Centro di Barrio Noord tin curso di <dorná u- 
lo. 


.. Cu Centro di Barrio Noord tin curso desaroyo 
general. ^ 

. Cu Centro di Barrio Noord tin un curso di landa- 
mento tur diarazon. 

Cu Centro di Barrio Noord tin dos team di Volley 
kampioen di Aruba den nan clase. 

Cu Centro di Barrio Noord tin un hungador di 
ping-pong cu a caba di regresa for di Cuba. 

Cu Centro di Barrio Noord tin algun hobennan 
prometedor den ping pong. 

Cu Lawn-tennis a lanta hopi den Centro di Bar- 
rio. 



Nos colaborador nobo: 

Nicolaas Tromp ta purba receta di Tarav 


Cu Centro di Barrio tin un team di base-ball cu 
lo participa e anja aki den A-klas. 

Cu Centro di Barrio su team di hisa peso ta esun 
kampioen di Aruba. 

Cu Comision di damas di Centro di Barrio ta ma- 
sha activo. 

Cu Centro di Barrio tin un cresj ta draai smooth- 
smooth. 

Cu ainda tin personanan ta kibra y horta den 
Centro di Barrio. 

Cu Centro di Barrio ta pensa di haci e edificio 
mas grandi. 

Cu e ora ey e lo bira dobbel di grandura. 

Cu bo por contribui pa un bus nobo pa Centro 
di Barrio. 

Cu den luna di oktober lo tin dos siman di en- 
cuentro entre Centro di Barrio Nooid y Centro 
di Barrio Dakota. 

Cu e team di domino di Centro di Barrio Noord 
ta un di e mihoman di Amba. 



.... Cu Parochia di Noord lo cumpli 200 anja di exis- 
tencia na 1977 

.... Cu bo tambe por contribui pa haci esaki un fies 
ta grandioso. 

.... Cu (lastimamente) e poeta-coordinador di Taray 
a bay Hulanda pa sigi su estudio. 

.... Cu Taray ta haya falta di su Wara Wara. 

.... Cu Nicolaas Tromp a bin reforsa Taray. 

.... Cu tur hende ta welkom na Centro di Barrio 
Noord basta nan comporta bon. 

'TADAv*’” tabata sa ta pasobra bo no sa lesa 

RUDY TROMP 

Den luna di augustys comishon di revista di Cen- 
tro di Barrio Noord a resibi un sla grandi ora cu Sr. 
Rudy Tromp a bay Hulanda. Rudy a bay Hulanda pa 
continua su estudio. 

Hopi hende conecele como un hoben dinamico cu no 
unicamente a traha pa Taray sino pa otro comishon- 
nan y riba diferente tereno. 

Den Taray su tarea principal tabata traha poésia, puz- 
zel y warawara. 

Su manera di scirbi ta algo unico. Hopi di nos lesa- 
doman lo haya su falta. 

Comishon di Taray kier a desea Rudy hopi exito den 
se estudio y cu pronto e lo por regresa trobe na 
Noord. 


LESA 
TARAY 
E REUISTA 
DIIHIS 
PUEDLO 



TRAVEL BUREAU 


BO KIER BIAHA BON Y COMODO - ANTO 
MARTIJN TA HIBA BO PA AIRE.LAMAN Y TERA 
IHAVENSTRAAT 10 - ORANJESTAD 

of Jama - 1492-1493 
Despues di ora di oficina:2571 


PA CALIDAD Y PRIJSNAN ECONOMICO 


y áLMóceri 


f auniD 


1 Tanki Flip 36. Tel 4978 

[1 Nos ta ofrece articulos pa damas y mucha. 

Ll Coverall, Saja, Ponchos, Pantset, Shimis. 

1 Den Telanan di ultimo moda, Slax y 

1 Saja di Jeans di Cuadra, Sapatos 

f y mucho mas pa menciona 

BISHITA NOS AWE MES 



Nos ex-poéta Rudy Tromp,kende recientemente a bay 
sigui su estudio na Hulanda.Nos ta deseé hopi exito. 

E MljtC'/ilO' 

dl Sltiirataivte'itt& 


Si pisca por shwat hende ta un factor conoci, y 
si e victimanan bira hopi malo tambe. Na bonaire un 
biaha mitar di Noord i Salinja tabata malo, pasobr 
nan a come pisca foi bakinan di salu. Varios hende a 
bai hospitaal di cual uno tabata pa muri. 

Riba Islanan Ariba a jega di pasa casonan di shwata- 
mento cu consecuencia mortal. Tin un clase di shwa- 
tamento, caminda e pisca ta inocente y ta wordu cau- 
sa door di putrimento. Mas parti esaki ta pasa ora cu 
piscanan ta wordu treci cu botonan chikito y e ora ey 
nan ta pasa ora. Botonan chikito no tin lugar pa wan- 
ta solo y tene e piscanan fresco. E problema di shwa- 
tamento ta wordu tuma masha serio pa e hendenan lo 
cual ta comprendibel door di e consecuencianan serio. 
Uno ta bisa cu pisca ta wordu shwata door di e karpa- 
tanan cu e tin pero di otro banda tin hopi pisca cu 
karpata cu nunca a hasi hende nada. Tin hende ta bi- 
sa cu un pisca shwata ta danja e awa y e otro piscanan 
cu ta hunto cu ne tambe ta hanja e veneno. Pero e 
pisca prome unda ela hanja e veneno? Con por ta cu 
den un mancha di masbangu un so ta shwata? 
Contesta bo ta hanja pero no un contesta claro. Otro 
ta bisa ora cu piscanan ta scars di cuminda nan ta bai 
morde coral nan y chupa e slijm cu ta hole stinki cu 
tin paden di e coralnan. E slijm verdad ta algo vies, 
pero si e ta veneno mester wordu prueba ainda. Anto 
mester mira e prome pisca morde cora ainda tambe. 
Solamente Gutu ta hacie. Shwatamento ta bira mas 
misterioso ora bo tende di un shwatamento stranjo. 
Purunchi ta pisca di come. Henter anja bo por come 
pero solamente den luna di Juni no. Con stranjo cu 
ta, den e pensamento aki tin un verdad chikito scon- 


di. Den juni enberdad ta parece majoria casonan di 
shwatamento. Jacupepu ta wordu comi cu smaak. 
Na Bonairo si nan wordu cohi den Lagun bo no mag 
comenan den lunanan caminda ta parece un R. 
Generalmente hende no ta gusta pisca cu hopi colo. 
Memorable ta si cu piscanan mes no ta come otro 
pisca di colo. Na Bonairo tur pisca cu wordu cohi 
den Lac ta bon. Tur pisca di awa hundo, manera 
roodvis, Shilki, djanpau ta bon. Una bes bo shwata 
nan ta bisa cu bo ta keda masha alergico pe. Si un 
pisca ta shwati bo por hanja sa. Nan ta bisa, bo ta 
hanja sa ora un pisca ta shwata ne momento cu e ta 
landa cu su cabez abou. Pero si un pisca landa cu su 
cabez abou ta mas hundo e ta bai den lama. 
E moda mas popular ta pone un rinchi of lepel di 
plata riba e pisca y check si nan ta cambia di color. 
Otronan ta pone un mootjei pisca cerca vruminganan 
wak si nan ta cambia di color. Otronan ta pone un 
mootjie pisca cerca vruminganan wak si nan ta come. 
Of duna cacho un pida. 

E mihor manera ta ainda hinca e pisca asina cu cohele 
si e reaciona fuerte anto e ta bon. Ma si un pisca ta 
bati su scama no mag cai. Si scama cai kier meen cu e 
ta malo. 

Si un hende shwata tin diferente moda pa jude. 
Por dune knoflook machica den azeta dushi. Na Cor- 
sou e piscadoman sa un manera di curamento so, e ta 
sina bon cu no tin nodi di bai dokter mes. 

E ta un extrato di romagel (conocarpus erecta). 
E jerbenan bo ta hanja na San Michiel na cantidad. 
Mas serca lama mas mihor nan ta traha. Na Aruba ta 
consehabel pa bishita un dokter. 

Hopi di nos den e ultimo temponan aki ta ri- 
parando cu cada dia nos isla ta bira menos y menos 
berde di mata. Antes varios lugar tabata jena di 
mata y kwibi, awor ta piedra y santo so bo ta mira. 
Cual por ta e causanan di esaki? Algun persona lo 
contesta cu door di e poco caida di awaceru e ma- 
tanan no por keda den bida y nan ta muri. Nos tur 
di acuerdo ku esaki. Pero tin otro causanan tambe. 
Causanan occasiona door di humanonan mes. 

Nos lo demostra esaki pa medio di algun ejem- 
pelnan. laga nos tuma por ejempel e parti na costa 
pariba di Aruba. Pues na unda tin hopi cerunan. 
Si nos tira un vista ajanan nos ta mira solamente 
piedra y mas piedra. Tur e cerunan ta parce mane- 
ra nunca mata a jega di crece ariba nan. Peo esaki 
no ta e caso. Antes tabata crece kwihinan y wata- 
pana ariba e cerunan. Riba un dia algun persona- 
nan a cuminza cap e matanan aki y a planta aloe 
na nan lugar. Pero e wortelnan di e kwihinan y 
esunnan di aloe no ta mescos. Esnan di e kwihi ta 
mas grandi y diki. Nan ta cubri un tereno bastante 
grandi: Awor door cu e wortelnan di e aloe ta chi- 
kito, nan no ta cubri un gran parti di e tera.. Pues 
laga nos imaginanos cu awacero ta cai. Door cu e 
ceru ta halto e awa ta buska caminda di bai abou. 
Antes e wortelnan di kwihi tabata evita cu e tera lo 
bai den gran cantidad huntu cu e awa. Esaki no ta 
caso awor door cu e wortel di aloe no ta wanta mu- 
chu tera y asina hopi tera ta baja bou huntu cu e 



Bista ior di Masiduri 


awa. Asina ta sigui hopi aña tras di otro. Tur e 
tera fertil ta baha for di ceru y solamente piedra ta 
resta. E wortebian di e aloe no por drenta den e 
piedranan y nan ta muri. A resta un ceru sin mata 
cu por crece ariba dje. 

Poco aña pasa gobiemo a purba di trece un 
cambio den e situacion y nan a cuminza planta mi- 
les di mata ariba e cemnan (herbebossing). Pero la- 
stima cu e esfuerzo a fracasa door di un o otro mo- 
tivo. Loque a resta ta solamente e barinan cu me- 
ster a proteha e matanan contra di cabritonan. 
Pues aki nos por mira con naturaleza por wordo 
stroba door mannan humano. 

Otro ejempel ta Grapefield patras di San Ni- 
colaas, antes yen di mata, awor jena cu asfalt cu a 
resta for di Lago i otro suchinan depone door di e 
compania. Awor si bo kore ariba e caminda gran- 
dinan di Amba bo ta mira casi solamente cas. 
Tur e kwihinan a \y^ordo gekap pa traha cas na nan 
lugar. 

Awor algun di nos lo puntra nan mes ta di con 
si bo kap mata esey ta desastroso pa e naturaleza. 
Despues di poco tempo lo por crece otro mata na 
nan lugar toch? Ta net esey ta e problema. E hen- 
denan ta kap so pero nan no ta planta un otro mata 
na su lugar. Ora ku kap kwihi (pa un of otro moti- 
bo, zorg tambe pa pone un kwihi chiquito na su lu- 
gar. Y no lubida: si matanan disparce tin hopi be- 
stianan (e.o. parhanan) cu tambe ta disparce. 




BIAHA CU FERRY 

E puzzel pa un biaha ida y vuejAa cu Ferry taba- 
ta un exito rotundo. Nos a haya mas di 50 bon con- 
testa. 

Suerte e biaha aki a toca M.A. Figaroa di Washington 
76. 

Taray kie a deseele hopi exito cu su premio y hopi pa- 
bien. Alavez Taray kier a participa cu e luna aki y tur 
luna lo tin un concurso pa e abonadonan y e gana- 
dor(a) lo ricibi F. 10,— Den e edicion aki lo bo haya 
e concurso. HOPI SUERTE!! 

IMPRESION TOCANTE 
E ANJA Dl PRACTICA 
DEN CENTRO Dl BARIO 
NOORD 


Den lo siguiente nos kier a duna un resumen cor- 
tico tocante e experiencianan cu nos tawatin durante 
e anja di practica, 1975/76, den Centro di Barrio 
Noord. 


Den un di e numeronan di Taray anja pasa nos a 
jega di publica algu tocante kiko nos plannan ta du- 
rante e anja di practica. Pues principalmente nos a te- 
ne nos mes bezig cu organisamento di “Jeugdwerk” 
den C.B.N. E trabou di centro di barrio tin differen- 
te ramo y door cu e ta algo nobo cu a wordu intro- 
duci na Áruba, e tin hopi terenonan cu ainda mester 
wordu desaroya. 


Pa organisa proyectonan y percura pa nan conti- 
nuacion no ta algo facil y ta exigi hopi di un persona. 
Esaki personalmente nos a experiencia y tawata algo 
hopi educativo. Manera cu hopi cos, bo ta topa cu 
problemanan y momentonan dificil, pero 
tei pa resolve nan. 


Durante e anja cu a pasa nos a haya hopi coope- 
racion di parti di e pueblo di Noord y di parti di di- 
rectiva di Centro di Barrio Noord, den e realisacion di 
e cresj y e gruponan di actividad pa e juventud. 
Masha Danki. 


Tambe nos kier a pidi un y tur pa sigi duna nan 
cooperacion den e realisacion di e trabou di centro di 
barrio, cual trabou ta na bienestar di e pueblo mes. 
Nos ta haya e anja cu a pasa hopi positivo y e la con- 
tribui hopi na e meta cu nos kier a realisa, alavez e an- 
ja di practica aki ta forma un di e partinan mas im- 
portante di nos estudio. Ricibi hopi saludos, 

Marianne Sas, 
Maria Vrolijk. 
(ex-stagiaires) 










van <Qi orp 


DE MODERNE BOEKHANDEL 
IN DE NASSAUSTRAAT 


ALLES VOOR 
OE SCHOOL 


DESTRUCCION DI NOS NATURALESA 

Dia pa dia nos ta weita mas y mas hotel buni- 
ta ta lanta na Aruba y tur hende ta gaba nos ade- 
lantó turistico y nos prosperidad. Pero poco hende 
ta para pensa un momento ariba e destruccion 
enorme cu tal construccionnan di hotel ta trece cu- 
ne pa nos naturaleza. E personanan cu ta apoya 
construccion di hotelnan ta basa nan mes riba e he- 
cho cu e hotelnan ey ta crea mas trabau y door di 
esey mas hende por gana nan pan di cada dia y cu e 
beachnan ta e lugar mas adecuado y mas bunita pa 
construi e hotelnan. Pero si nos pensa un tiki mas, 
aleu, nos ta weita cu door di construccion di e ho- 
telnan ey na e beachnan, nos ta daña un di e mihor 
bistanan panoramica cu nos tin y e consecuencia lo 
por ta cu locual un tempo tabata atrae e turistanan 
no ta existi mas. Y e ora ey nos lo no hanja turista- 
nan mas y nos lo keda cu un naturaleza destroza. 
Nos mes ta cobando nos mes graf. Hopi biaha nos 
ta puntra nos mes di kon di parti di gobierno no ta 
worde haci kasi nada encuanto di planificacion di 
partimento di tereno. Nos mester cuida nos natu- 
raleza hopi mas. Un otro ehempel: Dia a pensa di 
bay traha e casnan di pueblo banda di Kamay i 
Turibana, nan a check si e tereno ey ta fertiUy si 
por a use mas bien pa agricultura of nan a djies 
planea e casnan ey sin mas ni mas. Si nos sigui 
cu e sistema cu nos ta hibando awor, aki poco 
tempo lo no keda ningun sitio bunita y adecuado 
mas pa nos Arubianonan. 

BAN HARI 
CU TAftAI 

Felicio cu a bai cu su casa bishita toren di Pisa, 
ta leun cu su man na e famoso toren pa su casa saca 
un potret. Pero prome cu Cicilia a saca e potret, ela 
conseha su casa: Felicio no leun contra e toren mas 
oro nan ta capaz di bisa cu ta abo a hacie scheef. 

Felicio con ta bai cu bo dos jiunan homber? 
Terribel malo esun di mas bieuw ta den prison. E mas 
jong ta un contrabandista. Jose ta sacudi cabez y ta 
bisa: Caramba tres sinberguensa den famia. 

Ya pa 10 anja caba un homber ta come den e 
restaurant di e prome piso di Eiffeltoren. Un amigo 
a puntrele pakiko bo ta bai come nunca un otro ca- 
minda sino ta aki den so? “Pasobra”, e homber a 
grita rabia,,esaki ta e unico lugar na Paris caminda bo 
no ta mira e toren fastioso ey. 

Felicio 70 anja bieuw cu kie a mira Paris un bia- 
ha mas, ta drumi riba su cama den hotel pa banda di 
lUor di anochi. Diripiente e porta a habri i un belle- 
sa di un mucha muhe di mas of menos 20 anja para 
den porta ta wak spanta riba e cama unda e homber 
ta drumi i a bisa: Oh no tuma mi na malo mi ta den 
kamber robes. Felicio a lanta cu trabau foi dje cama 
ya bisa cu stem cansa, Bo no ta den kamber robes, 
sino 20 anja laat. 



Sintoniza tur Diasabra anochi 

DISCO MUNDIAl 

Via Voz di Aruba 
/ ora: 9 — 11 p.m. 

V un programa presenta pa 

ADDISON PROGRAMS CO. 

PLAYA TRAOING 
CO. N.V. 

PA TUR ARTICULO 

TRAHA DI PAPEL, KARTON 

OF PLASTIC, JAMA NOS I NOS 

LO BIN SIRBIBO. 

TEL 2 7 87. TOMATENSTRAAT 2. 

^rande *^tore 

Algemene 

pa bo licores 
cerbez - 

Bank Nederland 

refresco - ijs 

ARUBA BRANCH 










CONCURSO TARAY 

Ken kier gana Fls. 10,— 

E persona cu sa e siguiente palabranan (nan 
significacion) por mandanan promer cu dia 15 di 
oktober pa Revista Taray. 

E premio lo ta Fls. 10,— y ta wordu otorga pa Pa- 
stoor Van der Vaart di Noord kende ta coopera 
hopi bon cu Taray. 

Kiko ta: 

1. manária 

2. adamut 

3. keke (No ta un pisca) 

4. haci precies 

HOPI EXITO 



TRES CAMPEON Dl NOORD 


FORTIFICACION 
DI TERA 

Un di e problemanan mas grandi actualmente 
den mundu ta concerni nos alimentación. Segun esta- 
disticanan mei miljard di e población na mundo ta su- 
fri di malesanan pasobra nan no ta haja suficiente ali- 
mentación. 

Aki na Aruba tambe nos conoce e problema aki, 
maske e ta reaJtivamente scondi. Den mayoria di nos 
hogaman aki na Aruba nos ta come cuminda di diep- 
vries. Masha poko nos sa come productonan di nos 
mes tera. Awor lo bo bisa cu no tin bastante produk- 
tonan di nos isla pa cada Arubiano por haja suficiente 
alimentación. Seguramente cu esaki ta berdad. Pero 
nos por cambia esaki. Aki ta sigui aigun sugerencia- 
nan pa nos por fortifica nos tera mas. 

Nos por drecha caiidad di un pida tereno door di: 
gordura, gordura di mata. manera watapana of cu 
mest di bestia. Tambe io ta mihor si nos manda un 
pida di nos tera na agroco pa aja nan anaiisé y asina 
nos por sa exactamente kiko nos pida tera faita pa 
pianta un sorto di berdura.. 

Traha damnan pa asina por tin un reservoir di 
awa pa un cierto cantidad di dia. Asina e tera ta bira 
menos duro y e cantidad di saio den e pida tera io re- 
duci. 

Cada bez pianta un otro sorto di mata pa asina e 
lera no bira pober den caiidad. Pasobra cada un sorto 
di mata mester di otro aiimentonan y si cada biaha bo 
pianta e rnes un sorto di^mata e cantidad di e aiimen- 
tonan necesitario io reduci considerabei. Nos por hisa 
nos produción door di seiecta e mata cu por produci 
mas tanto fmta of berdura. E matanan aki tambe ta 
contene mas caiorianan necesario. Aigun di e mata- 
nan aki ta boontjie, jambo, doperwt, etc. 

Tin mas metodonan pa drecha e caiidad di nos 
tera. Esakinan nos io comenta den e siguiente edi- 
ción. Nos cu corda cu cuminda di propio tera ta ini- 
hor y mas sabroso cu cuminda diepvries. 





MIRA BON 
Y ALAVEZ 
MUSTRA BON 

Nos diputado di agriculttlra y cria di bestia re- 
cientemente a hasi un suplica na pueblo di Aruba pa 
mas tanto hende posibel cuminsa bira activo den e ra- 
monan aki. No solamente pa mustra cu agricultura y 
cria di bestia ta posibel na Aruba, pero tambe pa ali- 
via y mejora nos economica. 

Actualmente ta asina cu pa complace na e pedi- 
da di cami di bestia pa consunjb gobiemo mester im- 
porta decenas di baca for di Colombia y Venezuela. 
Pero aki tasinta un gran problema atrobe. Sugeri cu e 
importacion di baca vivo for di e paisnan aki cierto 
dia no por ta posibel pasobra por ejempel un malesa 
a afecta animalnan aki o e demanda di e carni na e 
paisnan aki a subi asina considerabel cu no por pemni- 
ti pa exporta baca mas, na unda nos pueblo lo haja su 
carni pa consumo anto? bnportación for di Merca? 
Si ta asina anto nos hendenan lo mester bai paga un 
suma considerablemente mas halto cu awendia, ya cu 
mester inclui gasto di transporte tambe den e prijs. 
Y e cargo aki ta especial, ya cu ta concemi container 
di freeze. 

Pero por tin un otro solueión. Masha facii mes. 
Nos mes mester tin e corahe pa cuminza cria bestia. 
Por ta tin algun hende lo sinti un tiki miedo pa cu- 
minza y :icu nan no sa cuanto gasto tin involvi den 
cria di bestia. Cu tin gasto tur hende por compren- 
de ya cu no ta crece bastante jerba pa tur e animal- 
nan. Pesey pa obtene bon resultado cu e bestianan e 
creador di bestia mester cumpra cuminda artificiaJ 
pa e bestianan, manera purina, potasio, maishi, y 
tambe hooi. 

Ki sorto di bestia asina por cria? Mas tanto esa- 
kinan ta bestia chikito inanera cabrito, carne, porko, 
galiña. Nos tur podise por mira e resultadonan na e 
landbouwstation Sta. Rosa. Porkonan enorme y gor- 
do, camenan cu parce baka chiquito. 


PA TUR ARTICULONAN 
DI SPORT 

J.E.P. 


CABENDA 



Pa por haja suficiente cami pa bastante hende, nos 
mester mezcla e came o porkonan di Amba cu esun- 
nan estr^hero pa asina nos obtene un raza cu por 
contra secura y toch produci bastante cami. 

Si cada cas tin cuatro o mas camé anto aki po- 
ko aña lo tin suficiente bestia pa cumpli cu « pedida 
di cami. A1 igual cu porko, cabrito y galiña. Y asi- 
na nos por economiza nos .entrada y use pa otro arti- 
culonan necesario. Produktonan di bo propio pais 
tin mas balor cu algo importa. 




Beurs en 
Nieuws— 
berichten 


Bachstr. 6 


ABONA AWEMES 


F=LJMRN/IANrsi 


optics (DOf^epns 


















Den historianan bjew di pirata nan a konta nos 
di e kolebranan di awa manera monster ku nan sa mi- 
ra. Den nos Mar Caribe si no tin kolebra di awa di 
berdat. Nos ta mira meimei di e koraalnan hopi 
^rto di piscá si, cu forma di kolebra, kwal nan ta 
jama Kolebra, Muraene o anguia. Kolebra di awa ta 
existi si, solamente den Océano Pacifico i Indico; pero 
te ainda nan no a logra di pasa e Kanal di Panama. 
Danki Dios, pasombra anke nan no ta grandi, nan ta 
masha venenoso. Nan ta gusta biba den awa no hopi 
hundu, loke ta fasil di comprende pasombra kolebra- 
nan tin pubnon i mester bini ariba di awa pa hala ro- 
sea. Tambe nos conose di Continente Americana e 
bunita “Koraalslangen” ku strepi, kora, blankoe, heel 
i pretoe, ku tambe ta masha venenoso, pero nan no ta 
agresivo. Nos ta hanja nan banda di laman, pero nun- 
ca den awa. Tambe nos lo no hanja e Cascábel vene- 
noso, di Aruba den lamen, ó e otro no venenoso ko- 
lebranan di nos seis islanan. 

E Kolebra cu nos ta mira na toer sorto den la- 
man no ta kolebra di berdat, pero piskanan den forma 
di kolebra i nan tin kieuw pa hala rosea meskos ku un 
piská. E sortonan mas grandi ta Muraene nan, di kwal 
e kolebra bérdé ta esun mas konosi. Na Carmabi nos 
tin aktualmente uno masha grandi, casi dos meter lar- 
gu, ku a wordu kogé den un canasta na Boneiru. E 
piscá a wordu transportá pa Korsow den un banjo di 
joe na bordo di Debbie. E Coloso ta come toer dia 5 
á 6 masbango. 


Poco tempoe pasá nos a duné compania di dos 
otro kolebra di kwal uno ta casi 75cm largu. E dia 
despues nos a perde toer e dos kolebranan i nos Kole- 
bra bérdé a bira mas gordo cu tabata, un haragan go- 
los asina. 

Den laman e Muraene nan ta biba den un bura- 
ku. Si nos jega hopi serca di nan luga di skonde, nan 
por hanja gana di tira riba nos. E mordé di nan dien- 
tenan skerpi ta trece heridanan hundoe, pero nan 
mordé no ta venenoso. 

Tiradonan di piscá, cu jega di tira un Muraene 
grandi ta testigoe di nan forza formidabel, speerman 
di heroe ta wordoe completamente dobla door di e 
forsa di e Muraene. 

Anochi e Muraene nan ta sali for di nan buraku 
pa bai busca cuminda. E ora ei nan ta cai den cana- 
stanan. Piscadonan ta gusta come nan; solamente nan 
mester wordu bon sojá pasobra e slijm riba su kurpa 
ta duna habrimentoe di barika. 

Ademas di e Muraene nan di berdat tin ainda pis- 
ká den forma di paling , di kwal e colebra anguia 
(snake eels) ta esnan di mas kumun. Di dia nan la ta- 
pá bow di santoe, tin biaba nan ta landa ó lastra bai 
bini. Ora nan wordu spantá nan ta kore bai i drenta 
den santu. Ta algu pret pa mira pasobra e no ta bora 
un buraku pa e drenta ku su kabés, ma ku su rabu. 
E punta di rabu ta basta duru i e ta keda move su 
kurpa pa asina e drenta santu masha lihé mes. Bo 
por bisa ku ela dal un ”reverse” drenta santu. 



Colebra bobo ta bira 1 metro y ta landa tambe du- 
rante di dia. 

Si bo kwe unu ku net, e ta sali di e net ku su 
rabu prome. Riba fondo di laman bo ta mira hopi 
paling fini asina ta zoja bai bini de|i awa. Esei nan ta 
Garden Eels ku ora nan sinti peliger nan ta hala bai 
bek den e buraku ku nan ta biba. 

E paling di berdat ta masha poco hanjá na Anti- 
yas, anke cu nan ta wordu hanjá de bes en kwando na 
toer e Islanan. Nan ta nance den e laman Sargasso; 
e cantidad di e palingnan chikitu ta wordu halá door 
di e koriente di laman, esun jamá Golfstroom pa 
Europa o cu e ola mas occidental pa Norteamérica. 
Casi sigur e palingnan Antijano a bini akinan door di 
un koriente di lamán ku ta keda mas pa Zuid. 

Ora tin bastante jobida di aw a e palingnan chiki- 
tu ta lastra contra di e awa ku ta bai lamen, subi tera 
te ora nan logra di hanja un plas di awa ó un buraku 
grandi ku awa kaminda nan por keda ta un otro in- 
undashon. 

Nos a hanja akinan palingnan cu a keda hopi an- 
ja den un pos asina si e pos aki tin hopi muskita, nan 
no ta muri di hamber, pasobra nan ta gusta bichi (Lar- 
ve) di muskita i asina ta juda combati e muskitanan. 

saca for di bida di laman. 


TrmrrmwYiri^^ 



Colebra berde, por bira 2 metro iargo. E ta biba den Nan ta wordu comi tambe. Pero promer cu cushina 

hol y por bira agresivo si 'bo yega muchu serca di su nan mester kita nan cueropasobranan slijm di cuero 

hol. Un mordi di su diente skerpinan ta dolo, pero e por ocasiona malesa na stoma of tripa. 
no ta veneno. 



Colebra Pinta. E bestia aki ta parce un colebra, mane- 
ra su nomber ta bisa, pero en realidad ta un pisca. 
Nan no ta agresivo y den caso di peliger nan ta dera 
nan curpa den santo. Colebra di laman (cu pulmon) 
ta existi si pero no den lama Caribe. Tin un masha 
venenoso ta biba den Pacifico pero nunca a pasa door 
di Canal di Panama. 

CENETICA 


Un di e topiconan cu semper ta intriga ser hu- 
mano ta esun di descendencia. 

Naturalmente ta asina cu e descendiente di cabay me- 
ster ta cabay tambe y e descendiente di pusbi tambe 
ta pushi. E descendiente di un ser humano mester ta 
un ser humano. 

Pero e punto cu ta intriga hende ta esaki: con por ta 
un toro preto ta werp descendientenan cu por ta pre- 
to, blanco of pinta. Di con si bo rasa baka, cacho of 
otro animalnan y te basta matanan por bin un rasa 
mihor? 

E prome persona cu a dedica su mes na e tema 
aki ta un broeder di e orden di San Agostino. E broe- 
der aki cu yama Johann Gregor Mendel (1822-1884) 
tabata biba na Tjecho Slowakije. Ayanan e tabata de- 
dica tur su tempo liber na e topico di rasamento 
(kmising). E1 a hasi masba hopi proef mes cu boon- 
chi erwt. For di eynan el a saca algun conclusion cu 
ta di masha importancia pa e sciencia. 

Promer cu nos cuminsa papia di su proefnan ta 
bon pa nos aclara algun cos promer. 

Un mata ta produci descendiente door di simia. E si- 
mianan aki ta bin door di e floman. Un flor ta con- 
sisti di diferente parti. Asina e tin e blachi corra, 
eseynan nos ta yama kroonbladeren, e blachi berde- 
nan ta kelkbladeren. Meimei nos ta haya e stamper y 
meeldraden. 



1. kelkbladeren 

2. kroonbladeren 

3. meeldraden 

4. stamper 

Un flor cu tin tanto stamper como meeldraden 
ta un flor di ambos sexo. E ta tanto mascolino como 
femenina. Tin flor cu tin solamente meeldraden, 
eseynan ta masculino. Tambe tin flor cu solamente 
stamper, eseynan ta femenina. Nos ta yama stamper 
y meeldraden e organonan sexuaJ di mata, mescos 
ovarium y testes ta organonan sexuaJ di hende y bes- 
tia. Den e top di e meeJdraden tin poJvo fini. Eynan 
tin miyones di ceJnan (sluifmeeJkorreJs). E ceJnan ta 


asina lihe cu nan por wordu movi door di biento y 
treci den e stamper. E ora ey e flor lo carga simia. 
Mescos cu ora e simia di un homber encontra un we- 
bo (ovuJa) di un muher ta nace un jiu. Na principio 
ora cu e simia smeJt cu e webo nos ta papia di un 
zygote. 

Laga nos bay un tiki mas Jeuw. Organismonan (hende 

di miyones di ceJnan. 

Segun ley di naturaJe- 
sa e celnan ta muJti- 
pJica nan mes cada 
binti minuut. Asina 
organismonan ta crece. 
Awor deh e kern tin e cos importantenan di descen- 
dencia. Naturalmente nos no ta mira cu wowo ge- 
woon asina, pero nos mester haci uso di microscoop. 
Bou di microscoop nos ta mira cu den e kem tin cos 
mescos cu bichi ta janga. Nan no ta bichi sino nos ta 
jama nan chromosomen. E chromosomen tin un cier- 
to cantidad. 

Un hende tin 46 es decir 23 paar. Un cabay tin 66 es 
decier 33 paar. Un Jibbe libbe tin 8 esta 4 paar. Co- 
mo cu un Jibbe libbe tin asina poco f facil pa haci 
proef cu nan. 

Manera ta scirbi caba, cada 20 minuut e ceJnan ta 
muJtipJica nan mes. Awor cada ceJ ta keda cu su can- 
tidad di chromosomen esta di hende tur cel tin 46. 
SoJamente den Joque nos a jama organonan sexual; 
(voort pJantingsorganen) serca hende y bestia testes y 
ovarium y serca matanan meeldraden y stamper e can- 
tidad di chromosomen ta net mitar. 

Esta serca un hende, si den su celnan tin 46 (23 paar) 
chromosomen, den esunnan den su testes tin 23. 
Tambe den esunnan di ovarium tin 23. Un Jesador 
spierto ja a comprende pakiko. Ora cu un semia 
smeJt cu un webo e cantidad ta boJbe bira 46. 

23 + 23 - 46 


oesiia y maia; la consisti 
Tur ceJ tin iin l<ern. 





Pero awo^! 

(]omo ta bin tanto chromosomen di e tata como di 



MUEBLERIA TU HOGAR 
IMA DAKOTA 

e mama e jiu ta Rereda tanto di e tata como di e ma- 
ma. Laga nos splica esey un biaha mas. 

Un chromosoom ta consisti di diferente pida cu nos 
ta jama genen. 


-gen 

Tur gen (singular di ge- 
nen) tin su mes lugar 
riba un chromosoom. 
Asina tin gen pa color 
. , di wowo, cabei, pa in- 

(chromosoom) teligencia, pero tambe 

pa malesa. Tin un cantidad grandi, te hasta pa e san- 
ger. 

Como nos a bisa cu semper e chromosomen tin paar 
semper tin dos diferente genen pa e mesun cos (of e 
genen por ta mescos) 



color di wowo 
bruin 



color di wowo 
blauw 


Mayoria biaha tin un gen cu ta domina e otro. E otro 
ta recessief. Laga nos duna un ehempel. 

Un homber cu wowo bruin y un muher ta haya jiu. 
Ki color e wowonan di e jiunan tin? Color bruin ta 
domina color blauw. Awor tur e juinan ta nace cu 
wowo bruin, pero . . . nan tin e gen pa e color blauw 
den nan curpa. 

Awor e ta bira mas dificil ainda. En bez di bruin nos 
ta scirbi BB ( esey kier meen ambos genen pa wowo 
ta bruin) En bez di blauw nos ta scirbi bb (esey kier 


meen: ambos genen pa wowo ta blauw. 

Esun cu hoofdletter ta domina y esun cu kleine let- 
ter ta wordu domina. Nos ta jame recessief. 
Awor e mesun topico di e pareha. 

Mayoman BB x bb 
jiu(nan) Bb 

E color di wowo ta bruin, pero e tin un gen pa blauw. 
Digamos cu dos pareha asina casa. 

Mayoman: Bb x Bb 
E juinan por ta: 

BB — bmin 
Bb — bmin 
Bb — Bmin 
bb ~ blauw 

E mayoman tin wowo bruin, pero toch un di e jiunan 
a sali cu wowo blauw. (recessief). 

E sorto di schema aki nos por use pa tur sorto di cos 
cu por worde hereda. p.e. mhlesa. 

E malesanan mas peligroso ta esunnan cu por wordu 
hereda recessief. Álgun di nan ta: sordo, mudo, algun 
formanan di locura, formanan di enano y varios mas. 
E chens cu un jiu ta nace cu un afwijking ta mas gran- 
di ora cu dos familia pega casa cu otro. Pasobra am- 
bos por a hereda tal cos for di un antecesor. 

Mas menos familia dos persona ta mas menos e chens 
ta. Den poblacion of familianan cu pa un of otro mo- 
tibo ta isola nan mes (prins y princesnan, hendenan di 
isla chiquito of sektonan chiquito) e malesanan cu bo 
por hereda recessief ta bin mas biaha. Eynan bo por 
papia di “inteelt.”biaha 



”Mi mama a manda bisay cu e no 
ta na cas". 


"Bo ta kere cu esaki 
ta yudaBo?" 


Stoel d'i sosiego 
matras y cama los 
Freezer pa stock cuminida 

KEN POR YUDA NOS HANYA E NOMBER 
Dl E PARHA AKI NA PAPIAMENTO'. 



E parha aki tin un largura di 60 cm contando su pick di 7 cm aden. E parha aki tin pia preto y pata color di oro, 
pesey nan ta yame na Ingles: ”Lady with the golden slippers.” E ta biba den awa dushi y salo cu no ta muchu 
hundo. Na Aruba nos por weitanan den e salinjanan y den Spaans Lagoen, unda nan ta forma grupo chiquito. Nan 
ta gusta come piska chiquito cu nan ta haya den salinja. Esun cu sa su nomber na papiamento por fabor mandé pa 
redaccion di Taray (P.O.B. 322) promer cu 15 di Oktober. Lo tin un premio di Fls. 10,— pa e nomber correcto. 




CANAL 90 

EAGIE BEACN BAR 


F.M-STEREO 

Something different 

DI BO AMIGO 

NICHO TROMP 


for some one different 

Agente: Mercurius Trading 
Fergusonstr. 116 
Tel 1740-2345 


























































































RECETA 


FQR Dl CUCHINA INDONES 


SOTO AJAM 

2 pia di galinja 
2 koppi di awa 
1 thelepel koenir 

1 pida Gember of Dehe 

2 pipita di knoflook 
1 sibojo grandi 
Peper 

1 bosjie prij 
un poco azeta 

PREPARAMENTO: 

Laba e galinja y pone cu 2 koppi awa y pone riba 
candela cu poco salu y laga trek poco poco.Bruha e 
kruiden hunto.Saka e carni afor y pone e kruiden 
serka e bouillon hunto cu e prij y e laska,cu ar wordo 
prepara promer den awa cayente.Cushina e resto di e 
siboyonan y pone hunto cu e soppi y laga nan cushina 
hunto un rato. 


1 pida carni porco 

1 pinlengte koenir of 1 cuchara di koenir 

Gember 

Trasie 

1 Ketoembor 
suku sereh 
salo 

peper,knoflook,un sibojo 
santen(-cocosmelk) 

PREPARAMENTO: 

Laba e carni.Corte na pida y frege cu e kruiden. 
Cushina despues e kruiden den poco azeta.Basha e 
cocosmelk riba e carni y lage trek.Cushina despues e 
carni y rijgi e pa palitos y rooster riba poco candela. 
Traha di e resto un saus cu e soya saus. 

P.S. Corda bo cushina indones,e no ta hole agradabel, 
Pero e plato dushi cu bo ta hanja despues ta 
compensa bo trabou. 

NACIMIENTO Dl UN PARHA 

Parhanan ta crece "den un webo.Eyden tin tur e 
cumindanan necesario pe por alimenta su mes.(dor y 
blanco di webo)E oxigen(f*e ta haya door di e casca 
(poreus). 

Ora un parha ta cla pa sali for di webo e ta kibra 
e casca cu un sorto di diente.E diente (na hulandes) 
(eiwrat)ta visibel riba e piek. 

Mayoria biaha e ta draai rond y asina e casca ta kibra 
den dos. E parha ta sali for di e casca.Ainda e ta mu- 
ha pero pronto e ta seca y ta cla pa buska su destino. 
Algun parha (manera chuchubi,trupial) ta nace sin 
pluma y nan no ta mira nada.Nan mester wordo cria 
basta tempo prome nan por buska nan destino. 


A.R. - CONSTRUCTION 
AND 

CARPENTING SHOP 

Pa tur bo trabaunan di construccion y reparacion. 
Pa mas informacion acudi serka Nadi Semerel 


Tel.2743 

of Adri de Palm na 
Tel.2184 



INFORMACIONES IMPORTANTE 

Debi na sircumstancianan fuera di alcance di nos 
redaccion, Taray no a sali den e lunanan juli y 
augustus. Sinembargo nos ta trahando duro pa por 
drecha e asunto aki pa tur nos abonadonan. 

E proximo numero di Taray lo bai riba e topico: 
conoce bo region di Caribe. Eyden nos lo trata e 
region Caribeño den sentido social, cultural, turistico 
y biologico (naturalesa). 

Si tin lectoman cu kier manda un articulo tocante e 
topico aki cu gusto nos lo publikele. Mandele pa 
Taray : Centro di Bario Noord. 

Den luna di oktober lo sali un concurso grandioso 
pa tur nos abonadonan. Keda Pendieni? !!!!!! 

